ሁሉን አቀፍ የሥርዓተ ትምህርት ክለሳ በማድረግ ዓባይን በመጪው ትውልድ አስተሳሰብ ውስጥ መቅረጽ ያስፈልጋል ተባለ፡፡
ባሕር ዳር፡ መጋቢት 07/2012 ዓ.ም (አብመድ) ለዘመናት በዘለቀው ኢ-ፍትሐዊ የዓባይ ወንዝ አጠቃቀም የታችኞቹ የተፋሰሱ ሀገራት በተለይም ግብፅ በየጊዜው የምትቀያይረው ስልት (ስትራቴጅ) ሥነ-አመክንዮዊ አስተሳሰብ የጎደለው እንደነበር ይነገራል፤ ነገር ግን ይህንን “እኔ ብቻ ልጠቀም” የሚለውን የግብፅን አስተሳሰብ ሳይንሳዊ በሆነ መንገድ እየተነተኑ ለቀሪው ዓለም በማስረዳት በኩል የተፋሰሱ ሀገራት ዲፕሎማሲያዊ እና ምሁራዊ ውስንነት እንደነበረበትም ይታማል፡፡ ይህ የፖለቲካ ልሂቃን እና የምሁራን መደበቅ ለግብፅ የልብ ልብ ሰጥቷት ብቸኛ ተጠቃሚነቷን “ታሪካዊ መብት” እያለች እስከማጣቀስ ደርሳለች፡፡ይህ ዘመንን ያልዋጀ የግብፅ የዓባይየወሎ ዩኒቨርሲቲ ፕሬዚዳንት አባተ ጌታሁን (ዶክተር) ኢትዮጵያ በዓባይ ወንዝ ላይ የያዘችውን ፍትሐዊ ተጠቃሚነት በዓለም አቀፍ ማኅበረሰብ ዘንድ ተፅዕኖ ለማሳደር እንድትችል ራሱን የቻለ ተቋም ሊኖራት ይገባል ነው ያሉት፡፡ “ግብፅ በዓባይ ወንዝ ላይ ዜጎቿ ወጥ እሳቤ እንዲኖራቸው ከቅድመ መደበኛ ትምህርት ቤቶች ጀምራ ትሠራለች” ብለው አብነት አንስተዋል ዶክተር አባተ፤ ኢትዮጵያ ግን በሚፈልቀው የዓባይ ወንዝ ላይ ዜጎቿ ወጥ አስተሳሰብ እንዲይዙ የሥርዓተ ትምህርት ክለሳ እንደሚያስፈልግ ገልጸዋል፡፡ከብዙኃን መገናኛ ድርጅቶች ሚና፣ ከሕግ፣ ከታሪካዊ፣ ከተፈጥሯዊ እና ከዲፕሎማሲያዊ ግንኙነቶች አንፃር ኢትዮጵያ እና ግብፅ በዓባይ ወንዝ ላይ ያራመዱትን የዘመናት አቋም የዳሰሱት ምሁራኑ ለወቅቱ ይበጃሉ ያሏቸውን የመፍትሔ ሐሳቦችም ጠቁመዋል፡፡ ኢትዮጵያ መጠነ ሰፊ የሆነ ዲፕሎማሲ ግንኙነት መፍጠር፣ ያለፉ የዲፕሎማሲያዊ ስህተቶች እንዳይደገሙ ትምህርት መውሰድ እንዱ እንደሆነ ተጠቅሷል፡፡ አንድ ሀገራዊ ተቋም ማቋቋም፣ የሕዳሴ ግድብ ግንባታን ማፋጠን እና በዓባይ ወንዝ ላይ አንድና ወጥ የሆነ ሀገራዊ ስሜት መፍጠር እንደሚያስፈልግም ምሁራኑ ጠቁመዋል፡፡የወሎ ዩኒቨርሲቲም በዓባይ ወንዝ ላይ መጠነ ሰፊ የግንዛቤ ፈጠራ ሥራ ለመሥራት እንዳቀደ የዩኒቨርሲቲው ፕሬዝዳንት ዶክተር አባተ ጌታሁን አስታውቀዋል፡፡ የዩኒቨርሲቲው ማኅበረሰብ ከጎናቸው እንዲሆንም ጥሪ አስተላልፈዋል፡፡ዘጋቢ፡- ታዘብ አራጋው – ከደሴ